**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 486**

от заседание на Общинския съвет,

проведено на 27.05.2021 г., Прот. № 29

**ОТНОСНО:**Промяна на списъка на общинските жилища, приет с Решение № 73/28.01.2016 г., Прот. № 9 на Общински съвет – Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 42, ал. 2 и чл. 47, ал. 1, т. 3 от Закона за общинската собственост (ЗОС), чл. 3, ал. 2 от Наредбата за условията и реда за управление и разпореждане с общинския жилищен фонд на Община Свищов и във връзка с предложение с Вх. № 909/14.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

Променя списъка на общинските жилища приет с Решение № 73/28.01.2016 г., Прот. № 9 на Общински съвет – Свищов като определя общинско жилище – апартамент № 11, на ул. „Стоян Ников“ № 5, бл. 7, вх. „В“, ет. 4, да се прехвърли от списъка на “Жилища за настаняване на граждани с установени жилищни нужди” в списъка на “Жилища за продажба, замяна и обезщетяване на бивши собственици, чиито имоти са отчуждени за общински нужди”.

**МОТИВИ:** В Община Свищов е постъпило заявление с рег. инд. № 94-3-990/29.04.2021 г. от В. А. А. – наемател на общинско жилище (едностайно със ЗП 43,20 кв. м.) от фонд „Наемен“ – за настаняване на граждани с установени жилищни нужди, в гр. Свищов, ул. „Стоян Ников“ № 5, бл. 7, вх. „В“, ап. 11, ет. 4, с което желае да закупи същото по реда и условията на Закона за общинската собственост (ЗОС) и Наредбата за условията и реда за управление и разпореждане с общинския жилищен фонд.

Договор № 94-Д-195/10.03.2010 г. за наем на общинско жилище е сключен между Община Свищов и В. А. А. на осн. заповед № 98-РД-01-03/24.02.2010 г. за ползване на описания по-горе общински имот с предназначение за задоволяване на жилищни нужди.

Продажбата на общинското жилище е възможна след вземане на решение от Общински съвет – Свищов за промяна на предназначението му от „Жилище за настаняване под наем на граждани с установени жилищни нужди“ в „Жилище за продажба, замяна и обезщетение на бивши собственици, чиито имоти са отчуждени за общински нужди“.

В заседанието участват 28 общински съветници.

Гласували “За” – 23, “Против” – 2 и “Въздържали се” – 3.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/